# Grèsas (Losera)

Grèsas (Grèzes en francés) es una comuna gavaudanesa situada dins lo departament de Losera e la region d'Occitània, ancianament de Lengadòc-Rosselhon.

## Toponimia

Lo nom chausit en títol Grèsas es probablament lo nom vertadièr, que correspond a la prononciacion relevada a Montrodat (comuna confrontanta), ['grɛsɔs]. La varianta Gresas, amb e barrat, coma per Gresas (Perigòrd) o per Gresas (Carcin), es pus espandida.
Gredone sembla d'èsser lo nom a l'epòca gallo-romana. Probable que lo nom actual deriva del nom antic, que per ipotèsi aviá una longa en sillaba iniciala e venguèt aital proparoxiton (*Grédone o *Grèdone), çò qu'explicariá la tombada de la finala. O benlèu aquò's un afar de declinason ? Aquò escarta pas la possibilitat d'una contaminacion pel mot occitan gresa, nimai la d'una origina comuna a gresa e a Gredone (-d- intervocalic passa regularament a -s- sonòra, es a dire « z »).
Pr'aquò, Albèrt Dauzat tracta lo nom gavaudanés coma los autres Grèzes (en francés), çò que fòrça a precisar lo sens de l'apellatiu gresa, origina versemblabla dels omonimes o paronimes. Lo mot gresa, plan viu dins la lenga e frequent en toponimia, fòrma femenina de gres, « terrenh peirós, rocassut », d'origina pre-indoeuropèa segon Dauzat, pòt gardar lo sens de « tèrra magra e peirosa » o eventualament prene lo sens modèrne, atestat en Carcin, de « bosija, èrm »$^,$. Aquò's lo primièr sens, o un sens aparentat, que chal privilegiar per las epòcas ancianas e per las autras regions. D'unes autors fan pasmens de gresa un mot d'origina germanica, puslèu que pre-indoeuropèa$^,$, çò qu'es curiós per un tèrme ligat al trabalh de la tèrra. Xavier Delamarre supausa una socha *gris- dins de noms galleses.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2004 | 2020 | Patricia Bremond | sense etiqueta | conselhièra departamentala |
| 1995 | 2004 | Jean-Paul Thomas | | |
| 1965 | 1995 | Bernard Pauc | | |
| | 1965 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Maruèjols; es ara del canton de Chairac.

## Demografia

modificar « persona »  v · d · m 
Evolucion demografica Populacion comunala actuala (2013): 191, totala: 198 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 390 | 408 | 592 | 439 | 458 | 495 | 498 | 513 | 443 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 451 | 459 | 452 | 462 | 445 | 440 | 436 | 391 | 417 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 405 | 434 | 421 | 334 | 285 | 270 | 301 | 290 | 192 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 444 | 170 | 193 | 183 | 235 | 245 | 235 | 233 | 236 246 |
| 2009 | 2010 |
| 242 251 | 225 235 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 2016 : 214

## Veire tanben

* Siti del conselh general de Losera (fr)

## Nòtas

* ↑ enquèsta Sivadon setembre 2019
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 328
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 257
* ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 112
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 171
* ↑ Site du conseil général de la Lozère
* Portal de Lengadòc